open-index/open-wikipedia-markdown huggingface dataset:
Γεώργιος Τουρτούρης

Ο **Γεώργιος Τουρτούρης** (1747/1750-1831;) ήταν Ηπειρώτης Φιλικός.

## Βίος
Ο Γεώργιος Τουρτούρης γεννήθηκε μεταξύ 1747 και 1750 στους Καλαρρύτες της Ηπείρου. Ο πατέρας του Δημήτριος Τουρτούρης ήταν έμπορος και οι δραστηριότητές του επικεντρώνονταν στο Λιβόρνο της Ιταλίας και στη Βεσσαραβία. Κι ο ίδιος ο Γεώργιος ασχολείται με το εμπόριο. Με βάση των επιχειρήσεών του τα Ιωάννινα εξάγει ασημικά από τους Καλαρρύτες, δέρματα και μάλλινα βλάχικα υφάσματα. Εισάγει από την Ιταλία βιοτεχνικά είδη τα οποία έχουν ζήτηση στην Ήπειρο. Στη Βενετία συστήνει μαζί με τον αδελφό του Κωνσταντίνο εμπορικό οίκο με την επωνυμία ‘’Αφοί Τουρτούροι’’.
Σημαντικός παράγοντας πλουτισμού του είναι και η σχέση που αναπτύσσει με τον Αλή πασά των Ιωαννίνων ως υπενοικιαστής τελωνειακών φόρων γύρω στα 1817 στην περιοχή της Τζαμουργιάς. Η σχέση του με τον Πασά των Ιωαννίνων γίνεται τόσο στενή ώστε διορίζεται επίσημος αντιπρόσωπός του στις συνομιλίες του Αλή με τους Βρετανούς της Μάλτας προκειμένου να εξασφαλίσουν βοήθεια κατά της Αυλώνας.
Παράλληλα ασχολείται και με την έκδοση, εμπορία και διακίνηση του βιβλίου στις αγορές των Ιωαννίνων και της Κέρκυρας. Η εμπορική εταιρεία που διατηρεί στη Βενετία χρηματοδοτεί τυπογραφεία για την έκδοση βιβλίων, όπως το ‘’Βιβλίον καλούμενον Έλεγχος κατά αθέων και ασεβών περιέχον λόγους κεφαλαιώδεις Προκοπίου Πελοποννήσιου 1792’’ ή η ‘’Νέα Παιδαγωγεία’’
Ο Τουρτούρης μυήθηκε-άγνωστο πότε ακριβώς-στη Φιλική Εταιρεία όταν ήταν για εμπορικές υποθέσεις του στη Βενετία. Τον Ιούλιο του 1821 ξεσπά επανάσταση στους Καλαρρύτες-υποκινημένη από τον πρόκριτο Γεώργιο Τουρτούρη- και στο Συρράκο, αλλά αποτυγχάνει  Αναγκάζεται να φύγει για τη Ζάκυνθο όπου συνεχίζει να ασχολείται με το εμπόριο. Απ΄εκεί αλληλογραφεί με διάφορα πρόσωπα: Ιωάννη Κωλέττη, Αλέξανδρο Μαυροκορδάτο,Ιωάννη Θεοτόκη, Δημήτριο Παπαγιαννόπουλο, Ιγνάτιο Ουγγροβλαχίας  
Ο Τουρτούρης πληροφορεί περί διαφόρων συμβάντων, προτρέπει, επικρίνει πολιτικές και στρατιωτικές αποφάσεις, προτρέπει για ομοψυχία, προβάλει στις επιστολές του την αναγκαιότητα ερχομού στην Ελλάδα του Ιωάννη Καποδίστρια, που μετά τον ερχομό του Κυβερνήτη, και από το 1827 μέχρι το 1831, διορίζεται πρόεδρος κριτηρίου (Δικαστηρίου).

## Παραπομπές


## Πηγές
*Μαίρη Ζάγκλη-Μπόζιου, «Γεώργιος Τουρτούρης, Καλαρρυτινός έμπορος και προεστός», Ηπειρωτικό Ημερολόγιο, τομ.ΚΘ’ (2010), σελ.35-50
*Διονύσιος Κόκκινος, Η Ελληνική Επανάστασις, τομ. 2, εκδ. Μέλισσα, Αθήναι, χ.χ.
* Διονύσιος Κόκκινος, Η Ελληνική Επανάστασις, τομ. 8, εκδ. Μέλισσα, Αθήναι, 1958
* Φίλιπππος Ηλιού, «Προσθήκες στη βιβλιογραφία Γκίνη-Μέξα», Ο Ερανιστής, τομ.13,τ/χ.74-75 (1976), σελ.88-112
* Αρίστος Σούλης, «Συμβολή εις την ιστορίαν των Καλαριτών», Ηπειρωτικά Χρονικά, τομ.7 (1932), σελ.149-156

Κατηγορία:Έλληνες μέλη της Φιλικής Εταιρείας
Διαμέρισμα Σαν Αντρές και Προβιδένσια

Το **αρχιπέλαγος Σαν Αντρές και Προβιδένσια** (ισπανικά: *Αrchipiélago de San Andrés y Providencia*, αγγλικά: *Archipelagos of San Andrés and Providencia*) είναι ένα διαμέρισμα της Κολομβίας. Eίναι ένα αρχιπέλαγος που βρίσκεται στη δυτική Καραϊβική Θάλασσα, 775 χιλιόμετρα από την Ατλαντική ακτή της Κολομβίας, και 220 μίλια από τις ακτές της Νικαράγουας. Αποτελείται από δυο μεγαλύτερα νησιά και οκτώ ακόμα υφάλους. Το μεγαλύτερο νησί, Σαν Αντρές, δίνει το όνομά του στο αρχιπέλαγος και φιλοξενεί και την ομώνυμη πρωτεύουσα. Η έκταση (ξηρά) είναι 52,5 τετραγωνικά χιλιόμετρα, ενώ ο πληθυσμός το 2005 ήταν 70.554 κάτοικοι, από τους οποίους 50.473 ζούσαν στην πρωτεύουσα. Το αρχιπέλαγος ήταν ειδικό έδαφος μέχρι που έγινε διαμέρισμα της χώρας από το Σύνταγμα του 1991. Εκτός από τις υπάρχουσες αυτόχθονες γλώσσες, οι επίσημες γλώσσες είναι τα ισπανικά και τα αγγλικά.

## Παραπομπές


## Εξωτερικοί σύνδεσμοι
* 
* Επίσημη σελίδα

Σαν Αντρες και Προβιδενσια
Ραφαέλ Πόνσο

Ο  **Ραφαέλ Αντόνιο Πόνσο Γκαρσία** (γεννηθείς 18 Οκτωβρίου 1978 στο Καράκας) είναι ένας βενεζουελάνος ποδοσφαιριστής που αγωνίζεται στη Μαρίνο Λουάνκο της Ισπανίας, στη θέση του τερματοφύλακα. Είναι κάτοχος ισπανικού διαβατηρίου.

## Καριέρα
Ο Πόνσο εγκατέλειψε τη χώρα του στην ηλικία των 20 ετών και μετακόμισε στην Ισπανία, χώρα στην οποία αγωνίστηκε τα περισσότερα χρόνια της καριέρας του, σχεδόν αποκλειστικά στις κατώτερες κατηγορίες. Η πρώτη ομάδα στην οποία αγωνίστηκε ήταν η Κλαμπ Σιέρο στην τέταρτη κατηγορία. Στη συνέχει αγωνίστηκε στην ίδια κατηγορία με την Τενερίφη Β και έπειτα με τη Ρεάλ Οβιέδο, η οποία εξασφάλισε την άνοδο της στην τρίτη κατηγορία.

Με την επόμενη ομάδα του, Χιρόνα, πέτυχε δύο συνεχόμενους προβιβασμούς, κάνοντας το ντεμπούτο του στη δεύτερη κατηγορία στις 30 Αυγούστου 2008 στην εκτός έδρας νίκης με αντίπαλο τη Θέλτα Βίγο. Στη συνέχεια αγωνίστηκε στη Θέουτα (τρίτη κατηγορία),, αλλά λίγους μήνες αργότερα μετακόμισε στην Κύπρο, όπου αγωνίστηκε αρχικά στη Νέα Σαλαμίνα και έπειτα στον Ερμή Αραδίππου. Το 2011 επέστρεψε στη Βενεζουέλα, αγωνιζόμενος με την Μινέιρο Γκουαγάνα.

Στις 7 Ιουλίου 2011, ο Πόνσο υπέγραψε με την ισπανική Μαρίνο Λουάνκο.

## Διεθνής καρίερα
Ο Πόνσο έχει τρεις εμφανίσεις με την Εθνική Βενεζουέλας.

## Παραπομπές


## Εξωτερικοί σύνδεσμοι
*Προφιλ στη BDFutbol
*Προφιλ στη 
*Guardian Stats Centre 

Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές από τη Βενεζουέλα
Κατηγορία:Ισπανοί ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Ερμή Αραδίππου
Κατηγορία:Ποδοσφαιριστές Εθνικής Βενεζουέλας
Κατηγορία:Ποδοσφαιριστές Μινέιρο Γκουαγιάνα
Κατηγορία:Ποδοσφαιριστές Ρεάλ Οβιέδο
Κατηγορία:Ποδοσφαιριστές ΚΝ Τενερίφη
Κατηγορία:Ποδοσφαιριστές Χιρόνα ΦΚ
Κατηγορία:Ποδοσφαιριστές Α΄ κατηγορίας Κύπρου
Βασιλική Νίκα

Η **Βασιλική Νίκα** (γενν. Αθήνα, 2 Απριλίου 1962) είναι σύγχρονη Ελληνίδα συνθέτρια και τραγουδίστρια.

## Βιογραφία
Σπούδασε ανώτερα θεωρητικά της μουσικής στο *Εθνικό Ωδείο* και στο *Πινδάρειο Ωδείο* με καθηγητές το Βαλεντίνο Πατρικίδη και τον Μάικ Ροζάκη. Επίσης έκανε μεταπτυχιακές σπουδές στη σύγχρονη μουσική σύνθεση στο Kingston University  στο Λονδίνο με καθηγητή τον Michael Searby.

Έχει συνθέσει πολλά έργα για το θέατρο για παραστάσεις που ανέβηκαν στην Αθήνα, στα Γιάννενα και στη Νέα Υόρκη.

Συνεργάστηκε με το Ινστιτούτο Επεξεργασίας του Λόγου συνθέτοντας μουσική για εκπαιδευτικά cds rom. 

Εργάστηκε με απόσπαση από τη Β' βάθμια εκπαίδευση στο Πανεπιστήμιο Ιωαννίνων, όπου είχε συστήσει το μουσικό συγκρότημα Βάρβιτος, αποτελούμενο από φοιτητές του Πανεπιστημίου. Με το συγκρότημα "Βάρβιτος" έδωσε συναυλίες στην Ελλάδα, την Κύπρο, τη Γερμανία, την Ιταλία και τη Σερβία.

Ως μουσικός (κιθάρα) συνεργάστηκε με την Πόπη Αστεριάδη, το Γιώργο Μουφλουζέλη και τη Μιράντα Κουνελάκη.

## Μουσική για το θέατρο
Έχει γράψει τη μουσική για τις παρακάτω θεατρικές παραστάσεις. 
(σε παρένθεση αναφέρεται ο σκηνοθέτης)

*1992: Ματίας ο Πρώτος (Μελίνα Σάρδη, ΔΗ.ΠΕ,ΘΕ. Ιωαννίνων)
*1994: Three of a Kind (Όλγα Ζήση, Κ.Ε.Π., Νέα Υόρκη)
*1997: Desire and Death (Όλγα Ζήση, Θέατρο  La MaMa, Νέα Υόρκη)
*1998: The Frogs (Kingston University)
*2000: Εγώ Ρομπότ, εσύ (Ελένη Γερασιμίδου, θέατρο Αθηνών).

## Έργα Σύγχρονης Μουσικής
*1997: A Game for Five (Κουιντέτο για φλάουτο, βιολί, βιολοντσέλο, κιθάρα και κρουστά)
*2001: Makares
*2001: Homage to Mikis (έργο για ορχήστρα νυκτών εγχόρδων, αφιέρωμα στο Μίκη Θεοδωράκη)
*2002: Εικόν' αχειροποίητη (Λαϊκό Ορατόριο, αφιέρωμα στον Αλέξανδρο Παπαδιαμάντη).

## Μουσική επένδυση για cds rom
*1999 Ένας ιππότης στο κάστρο των γραμμάτων σε κείμενο του Ευγένιου Τριβιζά (Παραγωγή: Ινστιτούτο Επεξεργασίας του Λόγου)
*2000 Σαπφώ (Παραγωγή: Ινστιτούτο Επεξεργασίας του Λόγου).

## Συλλογές Τραγουδιών
*2011: Στην Υγειά μας λοιπόν (σε στίχους Γιώργη Χασάπογλου, Ιωάννας Ανδρούτσου) 
*2012: Από που είσαι ποταμάκι (παιδικά τραγούδια σε στίχους Κώστα Καραχάλιου, Αργύρη Εφταλιώτη, Ζαχαρία Παπαντωνίου, Οδυσσέα Ελύτη).
*2022: Πazaviminia (Παραδοσιακά και σύγχρονα τραγούδια από όλον τον κόσμο)

## Συμμετοχές σε δισκογραφία
*2006: Seiten Ensemble Steglitz, So und nicht anders (αποσπάσματα από το έργο Homage to Mikis).

## Πηγές
*Seiten Ensemble Steglitz»

## Εξωτερικοί σύνδεσμοι
* Youtube
* Spotify

Κατηγορία:Έλληνες συνθέτες
Κατηγορία:Ελληνίδες τραγουδίστριες
Δημοτική Ενότητα Άνω Σύρου

Η **δημοτική ενότητα Άνω Σύρου** είναι μία από τις τρεις δημοτικές ενότητες του Δήμου Σύρου - Ερμούπολης, ο οποίος δημιουργήθηκε με το Πρόγραμμα Καλλικράτης και υπάγεται στην Περιφερειακή Ενότητα Σύρου της Περιφέρειας Νοτίου Αιγαίου.

Η δημοτική ενότητα Άνω Σύρου περιλαμβάνει τα πρώην δημοτικά διαμερίσματα του Δήμου Άνω Σύρου που συστάθηκε το 1948, διευρύνθηκε το 1999 με το Σχέδιο Καποδίστριας και τελικά καταργήθηκε το 2011.

## Διαίρεση δημοτικής ενότητας
Στον παρακάτω κατάλογο αναφέρονται οι δημοτικές και τοπικές κοινότητες καθώς και οι οικισμοί της δημοτικής ενότητας Άνω Σύρου.

:* Τα στοιχεία προέρχονται από επεξεργασία του αρχείου  της Ελληνικής Στατιστικής Αρχής για την απογραφή πληθυσμού της Ελλάδας του 2011.
:* Ο αριθμός μέσα στα [ ] είναι ο μόνιμος πληθυσμός.
:* Η σειρά είναι (γενικά) αλφαβητική.

### Δημοτική Κοινότητα Άνω Σύρου
Συνολικός πληθυσμός: 2.133

*ο Άγιος Δημήτριος [ 56 ]
*ο Σαν Μιχάλης [ 11 ]
*η Αληθινή [ 89 ]
*η Άνω Σύρος [ 862 ]
*η  Βαρβαρούσα (νησίδα) [ 2 ]
*η  Γυάρος (νησίδα) [ 0 ]
*το Επισκοπείο [ 500 ]
*το Κίνι [ 560 ]
*ο Μύττακας [ 26 ]
*το Παπούρι [ 4 ]
*το Πλατύ Βουνί [ 10 ]
*η Φοινικιά [ 10 ]
*η Χαλανδριανή [ 3 ]

### Τοπική Κοινότητα Γαλησσά Σύρου
Συνολικός πληθυσμός: 515

*ο Γαλησσάς [ 437 ]
*ο Δανακός [ 78 ]

### Τοπική Κοινότητα Πάγου Σύρου
Συνολικός πληθυσμός: 960

*ο Αγρός [ 89 ]
*η Μεσαριά [ 279 ]
*ο Πάγος [ 363 ]
*η Παρακοπή [ 229 ]

### Τοπική Κοινότητα Χρούσων
Συνολικός πληθυσμός: 269
 
*τα Χρούσα [ 269 ]

## Εξωτερικοί σύνδεσμοι
* Δήμος Σύρου - Ερμούπολης 

Δ
Οχοζίας

Με το όνομα **Οχοζίας** φέρονται δύο Βιβλικά πρόσωπα και οι δύο Βασιλείς του αρχαίου Ισραήλ οι οποίοι και είναι:
* Οχοζίας του Ιωράμ, ή Οχοζίας του Ιούδα, γιος του Ιωράμ και της Γοθολίας, Βασιλεύς του (νοτίου) Βασιλείου του Ιούδα, και
* Οχοζίας του Αχαάβ, ή Οχοζίας του Ισραήλ, γιος του Αχαάβ και της Ιεζάβελ, Βασιλεύς του (βορείου) Βασιλείου του Ισραήλ.
Μπο Ντάλας

Ο **Τέιλορ Μάικλ Ροτόντα** (γεν. 25 Μαΐου 1995) είναι Αμερικάνος επαγγελματίας παλαιστής. Έχει συμβόλαιο με το WWE όπου αγωνίζεται με το ψευδώνυμο **Μπο Ντάλας**.

## Καριέρα
### Πρώτα βήματα
Το 2008 ο Ροτόντα έκανε το ντεμπούτο του στην επαγγελματική πάλη. Η πρώτη του εταιρεία ήταν η WWE, η οποία είναι και η πιο επιτυχημένη στο χώρο. Σύντομα, ο Ροτόντα στάλθηκε στο θυγατρικό εκπαιδευτήριο της WWE, το Florida Championship Wrestling. Εκεί έμεινε τέσσερα χρόνια και η πορεία του ήταν εντυπωσιακή, αφού κατέκτησε τρεις φορές τον τίτλο βαρέων βαρών και δύο φορές τον ομαδικό τίτλο.

### Ένταξη στο κύριο ρόστερ
Τον Ιανουάριο του 2013, ως "Μπο Ντάλας" έκανε την πρώτη του εμφάνιση σε μεγάλη διοργάνωση του WWE, στο Royal Rumble. Εκεί συμμετείχε στον ομώνυμο αγώνα και απέκλεισε τον Γουέιντ Μπάρετ, ο οποίος τον χτύπησε και έτσι άρχισε μια κόντρα μεταξύ τους. Την επόμενη μέρα, ο Μπο Ντάλας εμφανίστηκε στο WWE Raw, όπου και κατάφερε να πάρει μια σημαντική νίκη κόντρα στον Γουέιντ Μπάρετ.

## Προσωπική Ζωή
Ο Τέιλορ Ροτόντα προέρχεται από οικογένεια που έχει ιστορία στο παλαιστικό χώρο, αφού ο πατέρας του (Μάικ Ροτόντα), ο παππούς του (Μπλάκτζακ Μούλιγκαν) οι θείοι του (Κένταλ και Μπάρι Γουίντχαμ) και ο αδερφός του (Μπράι Γουάτ), είναι όλοι επαγγελματίες παλαιστές.

## Πηγές
* Προφίλ στο NXT Wrestling
* 

## Παραπομπές


Κατηγορία:Επαγγελματίες παλαιστές
Σωτηρούλα Χαραλάμπους

Η **Σωτηρούλα Χαραλάμπους** είναι Ελληνοκύπρια πολιτικός. Διετέλεσε Υπουργός Εργασίας και Κοινωνικών Ασφαλίσεων και βουλευτής στην Εκλογική Περιφέρεια Αμμοχώστου εκλεγμένη με το ΑΚΕΛ την περίοδο 2001-2013.

## Βιογραφικά στοιχεία
Η Σωτηρούλα Χαραλάμπους γεννήθηκε στον Άγιο Μέμνωνα του Δήμου Αμμοχώστου στις 25 Δεκεμβρίου 1963. Ομιλεί, πέρα από την ελληνική, την αγγλική και τη βουλγαρική γλώσσα. Σπούδασε πολιτικές και κοινωνικές επιστήμες στην Ακαδημία Κοινωνικών Επιστημών και Κοινωνικής Διοίκησης της Σόφιας, από όπου αποφοίτησε το 1986. Όταν επέστρεψε στην Κύπρο προσλήφθηκε στο συνδικαλιστικό κίνημα της ΠΕΟ, υπηρετώντας από διάφορες θέσεις. Είναι συνδικαλίστρια. 

Είναι νυμφευμένη με τον Νίκο Χαραλάμπους και έχει δύο κόρες και ένα υιό.

## Πολιτική διαδρομή
Στα μαθητικά της χρόνια εντάχθηκε στην ΠΕΟΜ Αμμοχώστου και στη συνέχεια στην ΕΔΟΝ. Το 1995 έγινε μέλος της Κεντρικής Επιτροπής του ΑΚΕΛ. Διετέλεσε κεντρική οργανωτική γραμματέας της Παγκύπριας Εργατικής Ομοσπονδίας (ΠΕΟ), εκπρόσωπος της ΠΕΟ στον Εθνικό Μηχανισμό για τα Δικαιώματα της Γυναίκας, μέλος της Εκτελεστικής Γραμματείας της Παγκύπριας Ομοσπονδίας Γυναικείων Οργανώσεων (ΠΟΓΟ) και μέλος του Εργατικού Συμβουλευτικού Σώματος. Επιπλέον, διετέλεσε πρεδρος στο Δικαστήριο Εργατικών Διαφορών.

Εκλέχτηκε βουλευτής βουλευτικές εκλογές του 2001 στην Εκλογική Περιφέρεια Αμμοχώστου με το ΑΚΕΛ για την Η΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2006 για την Θ΄ Κοινοβουλευτική Περίοδο.

Ως βουλευτής, διετέλεσε πρόεδρος της Κοινοβουλευτικής Επιτροπής Εργασίας και Κοινωνικών Ασφαλίσεων, πρόεδρος της Κοινοβουλευτικής Επιτροπής Ίσων Ευκαιριών μεταξύ Ανδρών και Γυναικών, αναπληρώτρια πρόεδρος της Κοινοβουλευτικής Επιτροπής Εργασίας και Κοινωνικών Ασφαλίσεων και μέλος της Κοινοβουλευτικής Επιτροπής Οικονομικών και Προϋπολογισμού.

Την 1η Μαρτίου 2008 διορίστηκε Υπουργός Εργασίας και Κοινωνικών Ασφαλίσεων στην κυβέρνηση Δημήτρη Χριστόφια, θέση στην οποία παρέμεινε μέχρι το τέλος της θητείας της κυβέρνησης, δηλαδή έως την 28η Φεβρουαρίου 2013.

Το 2021 εξελέγη Γενικός Γραμματέας της ΠΕΟ.

## Παραπομπές

## Πηγές
*
*
*

|-

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Αμμοχώστου
Κατηγορία:Κύπριοι συνδικαλιστές
Κατηγορία:Υπουργοί Εργασίας και Κοινωνικών Ασφαλίσεων (Κύπρος, 1960-2014)
Κατηγορία:Κυβέρνηση Δημήτρη Χριστόφια 2008
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Μλάντεν Κασκελάν

Ο **Μλάντεν Κασκελάν** (*Mladen Kašćelan*) είναι Μαυροβούνιος ποδοσφαιριστής που γεννήθηκε στις 13 Φεβρουαρίου 1983 στην πόλη Κότορ και αγωνίζεται ως μέσος στην ομάδα της ΦΚ Άρσεναλ Τούλα, ενώ έχει γίνει διεθνής με την Εθνική ομάδα του Μαυροβουνίου.

## Η Καριέρα του
Ξεκίνησε την καριέρα του το 2000 από την τοπική ομάδα της πόλης του την Μποκέλ. Το 2002 πήγε στη Γερμανία πέρασε δυο χρόνια στις μικρότερες κατηγορίες της Γερμανίας. Το 2004 μετακόμισε στη Σερβία στην ΟΦΚ Βελιγραδίου ως το 2006 και τη Βοζντοβάκ για μια σεζόν το 2006-07. Το 2007 ακολούθησε το πρωτάθλημα της Πολωνίας και η ΛΚΣ Λοντζ έπαιξε ενδιάμεσα λίγο δανεικός στην επίσης πολωνική Stal Głowno. Το 2009 ακολουθεί το πρωτάθλημα της Ουκρανίας και η Καρπάτι Λβιβ.Το 2010 επιστρέφει στο πρωτάθλημα της Πολωνίας και τη Γιαγκελόνια Μπιάλιστοκ το 2011 επιστρέφει δανεικός από τη Γιαγκελόνια Μπιάλιστοκστην ΛΚΣ Λοντζ. Το 2012 πηγαίνει δανεικός στη Λουντογκόρετς Ραζγκράντ στο Βουλγαρικό πρωτάθλημα όπου και πανηγύρισε το πρωτάθλημα και το κύπελλο Βουλγαρίας. Το 2012 εντάχθηκε στο Ελληνικό πρωτάθλημα και την ομάδα του Πανθρακικού μετά απο ένα χρόνο στην Ελλάδα μετακόμισε στη Ρωσία και την ΦΚ Άρσεναλ Τούλα

## Τίτλοι
Ο Μλαντεν Κασκελάν πανηγύρισε τρεις τίτλους με την ομάδες που αγωνίστηκε:

* Σούπερ καπ Πολωνίας το 2010 με τη Γιαγκελόνια Μπιάλιστοκ
* Πρωτάθλημα Βουλγαρίας το 2012 με τη Λουντογκόρετς Ραζγκράντ
* Κύπελλο Βουλγαρίας το 2012 με τη Λουντογκόρετς Ραζγκράντ

## Εθνική Μαυροβουνίου
Ο Μλάντεν Κασκελάν είναι διεθνής με την Εθνική Μαυροβουνίου από το 2009.

## Προσωπική ζωή
Ο Μλαντεν Κασκελάν είναι παντρεμένος με το μοντέλο από τη Σερβία Marijana Križanović.

## Εξωτερικοί σύνδεσμοι - πηγές
* O Μλαντεν Κασκελάν στο transfermarkt.co.uk
* Βίντεο στο youtube Μλαντεν Κασκελάν
* Η εντυπωσιακή κυρία Κασκελάν

Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Μαυροβουνίου
Κατηγορία:Μαυροβούνιοι ποδοσφαιριστές
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Σπάρτακ Σουμπότιτσα
Κατηγορία:Ποδοσφαιριστές Καρλσρούη ΣΚ
Κατηγορία:Ποδοσφαιριστές Γιαγκελόνια Μπιάλιστοκ
Κατηγορία:Ποδοσφαιριστές ΟΦΚ Βελιγραδίου
Κατηγορία:Ποδοσφαιριστές ΦΚ Βόζντοβατς
Κατηγορία:Ποδοσφαιριστές ΦΚ Καρπάτι Λβιβ
Κατηγορία:Ποδοσφαιριστές Λουντογκόρετς Ραζγκράντ
Κατηγορία:Ποδοσφαιριστές ΦΚ Μπόκελ
Κατηγορία:Ποδοσφαιριστές ΦΚ Αρσενάλ Τούλα
Κατηγορία:Ποδοσφαιριστές ΛΚΣ Λοτζ
Κατηγορία:Ποδοσφαιριστές Σταλ Γκλόβνο
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στην Ελλάδα
Ιούστος Σιγισμούνδος

Ο **Ιούστος Σιγισμούνδος** (1851-1876) ήταν Γερμανός αρχαιολόγος και επιγραφολόγος.

## Βίος
Ο **Ιούστος Σιγισμούνδος**, εξελληνισμένη απόδοση του Justus Siegismund, γεννήθηκε το 1851 στην Λειψία . Σπούδασε κλασική φιλολογία στο πανεπιστήμιο της γενέτειρας του και υπήρξε μαθητής του Γκέοργκ Κούρτιους. Η Κυβέρνηση της Σαξονίας του ανέθεσε δύο φορές να μεταβεί στην Κύπρο προκειμένου να πραγματοποιήσει αρχαιολογικές έρευνες.
Η πρώτη του επιστημονική αποστολή πραγματοποιήθηκε τον Ιούλιο του 1875 . Στην διάρκειά της συναντήθηκε με τον πρόξενο της Αμερικής στο νησί ο οποίος του παρουσίασε δύο ενεπίγραφα χρυσά βραχιόλια από την τοποθεσία ‘’Κούριο’’, και τα οποία έφεραν την ονομασία του βασιλιά της Πάφου Ετεάνδρου. Ο Σιγισμούνδος βοήθησε στην ανάγνωση των επιγραφών των δύο αυτών κοσμημάτων.
Μετά την Κύπρο, ταξίδεψε και σε άλλα μέρη της Οθωμανικής Αυτοκρατορίας, ενώ επισκέφθηκε και την Αθήνα.

Τον Φεβρουάριο του 1876 επισκέπτεται ξανά την Κύπρο. Στο πρόγραμμα των επισκέψεών του περιλαμβανόταν τοποθεσίες του νησιού όπου βρίσκονταν αρχαία κυπριακά βασίλεια. Πηγαίνοντας να επισκεφθεί την Αμαθούντα προκειμένου να βρει επιγραφές,μπήκε σε έναν σκαμμένο κτιστό τάφο, αλλά κατά την έξοδό του κι ενώ επιχείρησε να κρατηθεί από μια πέτρα εκείνη υποχώρησε και τελικά τον χτύπησε στο κεφάλι και σκοτώθηκε.

Το περιστατικό συνέβη στις 3 Μαρτίου (παλαιό ημερολόγιο) της χρονιάς εκείνης.

Ο Σιγισμούνδος επειδή ήταν Ευαγγελιστής δεν θάφτηκε στο κοιμητήριο των καθολικών της Λεμεσού-υπήρξε αντίδραση εκ μέρους των μοναχών και του γερμανού ηγουμένου του εκεί καθολικού μοναστηριού-και τελικά μετά από πίεση των ορθόδοξων πολιτών θάφτηκε κατά το ορθόδοξο τυπικό στο κοιμητήριο του Αγίου Νικολάου στη Λεμεσό.

## Η συμβολή στην αρχαιολογία της Κύπρου
Ο Ιούστος Σιγισμούνδος συμπεριλαμβάνεται στους επιστήμονες εκείνους που συνέβαλαν στην αποκρυπτογράφηση του κυπριακού συλλαβαρίου. Αν οι προηγούμενες έρευνες κινούνταν στο επίπεδο του ερασιτεχνισμού και προέρχονταν από μη αρχαιολόγους ή μη επιγραφολόγους,η δική του συμβολή βελτίωνε την προηγούμενη αποκρυπτογραφική έρευνα αφού «έγινε ταύτιση ενός μεγάλου αριθμού συμβόλων» 

## Παραπομπές


## Πηγές
* Γιάννης Βιολάρης, «Iustus Siegismund: Ένας σκαπανέας της αρχαιολογίας της Κύπρου», Κυπριακαί Σπουδαί-Δελτίον της Εταιρείας Κυπριακών Σπουδών, τομ. ΞΣΤ’ (2002), σελ.163-172.

Κατηγορία:Γερμανοί αρχαιολόγοι
Κατηγορία:Αρχαιολογία στην Κύπρο
Κατηγορία:Ελληνιστές επιγραφολόγοι
Οχοζίας του Ιούδα

Ο **Οχοζίας του Ιωράμ**, ή **Οχοζίας του Ιούδα**, ή **Ιωάχαζ**(*), ( εβραϊκά: אֲחַזְיָה , Ăḥazyāh, λατινικά: Ahazia ), σε διάκριση με τον Οχοζία του Αχαάβ ήταν βιβλικό πρόσωπο, βασιλιάς του νότιου βασιλείου του λεγόμενου Βασιλείου του Ιούδα.

Ο Οχοζίας ήταν ο γιος του Ιωράμ και της Γοθολίας, κόρης (ή, αδελφής) του βασιλιά Αχαάβ του Ισραήλ. Ανέλαβε Βασιλεύς σε ηλικία 22 ετών (Β' Βασιλέων 8:26) ή 42 ετών (Β' Χρονικά 22:2) όπου και βασίλευσε μόνο ένα έτος (Β' Βασιλέων 8:26), το 842 π.Χ. (κατά τους μελετητές). 
Όταν ο εκ της μητέρας του, θείος του, Ιωράμ Βασιλεύς του Ισραήλ τραυματίσθηκε σε μια ανεπιτυχή μάχη ενάντια του Αζαήλ βασιλέα των Αραμαίων, ο Οχοζίας πήγε να τον επισκεφτεί εκδηλώθηκε τότε η επανάσταση για κάθαρση του Ιηού. Αντιλαμβανόμενος τις δολοφονικές προθέσεις του Ιηού και εναντίον του κατάφερε να διαφύγει πλην όμως κατά την επιστροφή του έπεσε σε ενέδρα όπου και τραυματίσθηκε πολύ βαριά υποκύπτοντας στα τραύματά του στην πόλη Μεγιδδώ.
Σύμφωνα όμως με το βιβλίο Β΄ Χρονικών (22:9) ο θάνατός του επήλθε στη Σαμάρεια όπου είχε καταφύγει όταν κινηματίες του Ιηού τον εντόπισαν και τον φόνευσαν.

Ο Οχοζίας αναφέρεται στο Β' Βασιλέων (8:26, 9:22-28) και Β' Χρονικών (21:17, 22:2, 22:9, 25:33).

Σύμφωνα με τη Βίβλο γενέσεως Ιησού Χριστού ως γιος του **Ιωράμ** αντί τον Οχοζία αναφέρεται ο τρισέγγονός του Οζίας.

## Σημειώσεις
(*) Με το όνομα Ιωάχαζ φέρεται στο Β΄ Χρονικών κεφ.21:17 και 25:33. Πρόκειται για διαφορετική γραφή του ονόματος Οχοζίας. Και τα δύο ονόματα φέρονται παράγωγα του "Άχαζ" που ερμηνεύεται "Εκείνος κράτησε" ή " απόκτηση" και το όνομα του θεού που γράφεται ***ιέω***. ή ***ιώ*** ως πρόθεμα και ***-ιάου*** ή ***-ια*** ως επίθεμα. Έτσι όλο το όνομα σύνθετο σημαίνει ο "Θεός κρατεί" Οι περισσότεροι Βασιλείς του Ιούδα φέρουν ονόματα με παρόμοια σύνθεση, αποδιδόμενα στη νεοελληνική Θεοκράτης ή Θεο-κρατημένος και κατ΄ επέκταση θεοπρόβλητος. 

## Παραπομπές


## Πηγές
* Β΄ Χρονικών Κεφ.21
* Ευαγγέλιο κατά Ματθαίον. Κεφ. 1:1-17
* David and Patt Alexander "Το εκπληκτικό Εγχειρίδιο της Βίβλου", Εκδόσεις Πέργαμος, Αθήνα 1993, σελ.298.

## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Βασιλείς του αρχαίου Ισραήλ
Μάρκος Τσιριμώκος

Ο **Μάρκος Τσιριμώκος**, (Λαμία  1872 – 1939), ήταν δημοτικιστής ποιητής γνωστός με το ψευδώνυμο *"Στέφανος Ραμάς"* και μεταφραστής,αξιωματικός του ναυτικού και νομάρχης. Έγραφε άρθρα σε περιοδικά της εποχής, όπως ο ''Νουμάς'' και η *[[Νέα Εστία]]*, όπου δημοσίευε και ποιήματα του. 

Απο οικογένεια γαιοκτημόνων της Φθιώτιδας, γεννήθηκε στην Λαμία. Υπηρέτησε ως αξιωματικός στο ναυτικό την περίοδο 1890-1914. Ήταν αδελφός του Ιωάννη Τσιριμώκου, υπουργού παιδείας το 1913 όταν ο Εκπαιδευτικός Όμιλος, του οποίου ήταν ιδρυτικό μέλος, προώθησε την πρώτη του απόπειρα εκπαιδευτικής μεταρρύθμισης. Μετά την αποστρατεία του είχε διοριστεί νομάρχης Κέρκυρας και νομάρχης Αχαΐας και Ήλιδος την περίοδο 1917-1918 και διευθυντής της Εθνικής Βιβλιοθήκης. Κατά τη διάρκεια της δικτατορίας Μεταξά έγραψε σατιρικά ποιήματα εναντίον της που δημοσιεύθηκαν μετά τον θάνατό του.

## Πεζά
* *Τα παλιά και τα καινούργια*, 1905

## Ποιητικές συλλογές
* *Ξένα ποιήματα : μεταφράσεις από ποιητάς του ΙΘ' αιώνος*, 1931
* *Σονέττα *, 1931
* *Δεκάστιχα και βιλανέλες*, 1933
* *Τέχνη ποιητική*, 1934
* *Από τη ζωή*, 1939

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες αξιωματικοί του Πολεμικού Ναυτικού
Κατηγορία:Νομάρχες Αχαΐας και Ήλιδος
Κατηγορία:Νομάρχες Κέρκυρας
Αρνταμπίλ

Η **Αρνταμπίλ** είναι ιστορική πόλη και ομώνυμη επαρχία στο βορειοδυτικό Ιράν. Το όνομα Αρνταμπίλ πιθανόν προέρχεται από το ζωροαστρικό όνομα *Αρταβίλ*, που σημαίνει *ιερό μέρος*. Η Αρνταμπίλ είναι κέντρο της επαρχίας Αρνταμπίλ. Στην απογραφή του 2011, ο πληθυσμός της ήταν 564.365, όπου η κυρίαρχη πλειοψηφία ήταν Αζέροι. Ονομαστή για την παραγωγή μεταξιού της και την παράδοση στη δημιουργία χαλιών, τα χαλιά Αρνταμπίλ θεωρούνται από τα κλασικά της περσικής παραγωγής. Η Αρνταμπίλ είναι επίσης γνωστή ως Μνημείο Παγκόσμιας Κληρονομιάς και τόπος ταφής του σεΐχη Σαφί αντ-Ντιν, ιδρυτή του ονομαστού σουφιτικού τάγματος *Σαφαβίγια*.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράν
Βάσος Καραγιώργης

Ο **Βάσος Καραγιώργης** (Αμμόχωστος, 1929- 2021 ) ήταν Ελληνοκύπριος αρχαιολόγος.

## Βίος
Ο **Βάσος Καραγιώργης** γεννήθηκε το 1929 στο Τρίκωμο της επαρχίας Αμμοχώστου.  Τις γυμνασιακές σπουδές του τις πραγματοποίησε στο Παγκύπριο Γυμνάσιο και στη συνέχεια έλαβε υποτροφία από την Κυπριακή Κυβέρνηση για να σπουδάσει στο Πανεπιστήμιο του Λονδίνου Κλασική Αρχαιολογία  και στο Ινστιτούτο της Αρχαιολογίας του ίδιου ιδρύματος Πρακτική Αρχαιολογία. 
Το 1952 διορίστηκε Βοηθός Έφορος του Κυπριακού Μουσείου και το 1957 έλαβε το Διδακτορικό του από το Πανεπιστήμιο του Λονδίνου. Το 1963 διορίστηκε Διευθυντής Αρχαιοτήτων στην Κύπρο. Στη θέση αυτή παρέμεινε μέχρι το 1989.
Από το 1968 έως το 1971 δίδαξε μαθήματα αρχαιολογίας στο Πανεπιστήμιο του Κεμπέκ στον Καναδά.  Έχει διδάξει επίσης σε ευρωπαϊκά και αμερικανικά πανεπιστήμια ως Visiting Professor σε κολλέγια της Οξφόρδης  ως Visiting Fellow και ως Directeur d’ Etudes της Ecole des Hautes des Etudes στη Σορβόννη. Από το 1974 είναι αντεπιστέλλον μέλος  της Ακαδημίας των Αθηνών. Έχει τιμηθεί με το Παράσημο του Ιππότη της Λεγεώνος της Τιμής από τη Γαλλική Κυβέρνηση, με το Παράσημο Αξίας Πρώτης Τάξεως από την Ομοσπονδιακή Δημοκρατία της Γερμανίας.  Απεβίωσε σε ηλικία 92 ετών στις 21 Δεκεμβρίου 2021

## Αρχαιολογικό έργο
Από το 1952 έως το 1973 πραγματοποίησε ανασκαφές στο χώρο του σταδίου, γυμνασίου, θεάτρου και αμφιθεάτρου και της νεκρόπολης της Σαλαμίνος της Κύπρου, ενώ από το 1962 μέχρι το 1981 στο αρχαίο Κίτιο. Επίσης πραγματοποίησε ανασκαφές στις θέσεις Παλαιόκαστρο, Πεντάγυα, Πύλα και Κοκκινόγκρεμος.
Ο Καραγιώργης υπήρξε διοργανωτής συνεδρίων και συμποσίων αρχαιολογίας στην Κύπρο  κατά τα έτη 1972, 1978, 1985 και 1986.
## Συγγραφικό έργο
Το συγγραφικό έργο του είναι εκτεταμένο και καλύπτει 56 τίτλους αυτοτελών πραγματειών και 297 άρθρα και ανακοινώσεις σε περιοδικά συλλογικούς τόμους, επετηρίδες από το 1956 μέχρι το 1992. 

*Κύπρος. Μουσεία και μνημεία της Ελλάδος, Αθήναι 1973
*Κυπριακό Μουσείο. Τα Ελληνικά Μουσεία, Αθήναι 1975
*Αρχαία Κύπρος, Μ.Ι.Ε.Τ. Αθήνα, 1978

## Παραπομπές

## Πηγές
*Νίκος Κρανιδιώτης, «Καραγιώργης Βάσος», Παγκόσμιο Βιογραφικό Λεξικό, Εκδοτική Αθηνών, τομ. 4 (1985), σελ.272
* Κυριάκος Χατζηιωάννου, «Βάσος Καραγιώργης», στο: Εταιρεία Κυπριακών Σπουδών Αφιέρωμα στο Βάσο Καραγιώργη, Λευκωσία 1992, σελ.1-6
*Lygia Ieromonachou, «List of publications Vasssos Karageorghis», στο: Εταιρεία Κυπριακών Σπουδών Αφιέρωμα στο Βάσο Καραγιώργη, Λευκωσία 1992, σελ.7-20

## Εξωτερικοί σύνδεσμοι
*Βάσος Καραγιώργης στον ''Πανδέκτη'', του Εθνικού Ιδρύματος Ερευνών

Κατηγορία:Έφοροι αρχαιοτήτων
Κατηγορία:Κύπριοι αρχαιολόγοι
Κοζάν

Η **Κοζάν** (Kozan) (πρώην **Σις**) είναι πόλη στην επαρχία Αδάνων της Τουρκίας, 68 χλμ. βόρεια της πόλης των Αδάνων, στο βόρειο τμήμα της πεδιάδος Τσουκούροβα. Η πόλη είναι πρωτεύουσα της ομώνυμης περιοχής. Το ποτάμι Κιλγκέν ρέει διαμέσου της πόλης και διασχίζει την πεδιάδα προς νότο έως τη Μεσόγειο Θάλασσα. Η οροσειρά του Ταύρου υψώνεται κατακόρυφα πίσω από την πόλη. Η Σις ήταν πρωτεύουσα του Αρμενικού Βασιλείου της Κιλικίας. Σύμφωνα με την απογραφή του 2010 έχει 76.864 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Ασιατικές πόλεις της Τουρκίας
Κατάλογος ποταμών του Αφγανιστάν

[thumb|Ο [Πεχ (ποταμός)|ποταμός Πεχ στο ανατολικό Αφγανιστάν]]
Αυτός ο κατάλογος των ποταμών που διαρρέουν, σε όλο ή σε μέρος του ρου τους, το Αφγανιστάν, είναι ταξινομημένος γεωγραφικά με βάση το πού βρίσκεται η λεκάνη απορροής του κάθε ποταμού.

## Ποταμοί που εκβάλουν στην [[Αραβική Θάλασσα]]
[thumb|Ο [Κωφής (ποταμός) ή Καμπούλ (ποταμός), κοντά στη Τζαλαλαμπάντ]]
* *[[Ινδός ποταμός]] ή [[Ινδός (ποταμός)]] (αγγλικά: Indus River), ([[Πακιστάν]])*
** Γκομάλ (ποταμός)
*** Κουντάρ (ποταμός)
*** Ζομπ (ποταμός)
** Κουράμ (ποταμός) ή Κουρράμ (ποταμός)
** Καμπούλ (ποταμός) ή Καμπάλ (ποταμός) ή Κωφής (ποταμός) στα αρχαία ελληνικά (γεν.: Κωφήνος, αιτ.: Κωφήνα)
*** Μπαρά (ποταμός) ή Μπάρα (ποταμός
*** Κουνάρ (ποταμός)
**** Πεχ (ποταμός)
**** Μπασγκάλ (ποταμός)
*** Σουρχάμπ (ποταμός)
*** Αλινγκάρ (ποταμός)
*** Παντζσίρ (ποταμός)
**** Γκορμπάντ (ποταμός)
***** Σαλάνγκ (ποταμός)
*** Λογκάρ (ποταμός)

## Απορροή σε ενδορρεϊκές λεκάνες
### [[Λεκάνη Σιστάν]]
[thumb|Ο [Ετύμανδρος (ποταμός) ή Ερύμανθος (ποταμός) ή Χέλμαντ (ποταμός)]]
[thumb|Ο [Αραχωτός (ποταμός) ή Αργκχαντάμπ]]
[thumb|Γραφική θέα στο δυτικό [Αφγανιστάν]]
* Χαρούτ (ποταμός) ή Αρντασκάν
* Φαράχ (ποταμός)
* Χέλμαντ (ποταμός) ή Χελμάντ ή Χέλμουντ, ή Χέλμεντ, ή Χίρμαντ (αρχαία ελληνικά: Ετύμανδρος (ποταμός) ή Ερύμανθος (ποταμός)
** Χας (ποταμός) (αγγλικά: Khash River)
** Αργκχαντάμπ (ποταμός) (αρχαία ελληνικά: Αραχωτός (ποταμός))
*** Ντορί (ποταμός) ή Λόρα ή Καντανάϊ
**** Ταρνάκ (ποταμός)
**** Αργκιστάν (ποταμός) ή Αργκαστάν
***** Λόρα (ποταμός)
** Μουσά Καλά (ποταμός) ή Μουσά Κουαλά
** Τιρίν (ποταμός)
** Κατζ (ποταμός)

### [[Αμπί Ισταντέχ (λίμνη)]]
* Γκάζνι (ποταμός) (αγγλικά: Ghazni River)
** Τζιλγά (ποταμός) (αγγλικά: Jilga River)

### [[Καρακούμ]] (έρημος)
* Χάρι (ποταμός) ή Χαριρούντ
** Τζαμ (ποταμός)
* Μαργκάμπ (ποταμός) ή Μο(υ)ρ(γ)κά(μ)π
** Κουσκ (ποταμός)
** Κασχκάν (ποταμός)

### Λεκάνη της [[Λίμνη Αράλη|λίμνης Αράλης]]
[thumb|Σύνορα μεταξύ [Αφγανιστάν και Τατζικιστάν.  Η γέφυρα πάνω από ποταμό Αμού Ντάρια (ποταμός) (Ώξος (ποταμός)) το 2007.]]
* Αμού Ντάρια (ποταμός) (αρχαία ελληνικά: Ώξος (ποταμός))
** Σαφίντ (ποταμός), δεν εκχύνεται - ρέει πλέον προς Αμού Ντάρια (ποταμός) 
** Βαλχ (ποταμός) (αγγλικά: Balkh River ή Balkhab), δεν εκχύνεται - ρέει πλέον προς Αμού Ντάρια (ποταμός) 
** Χούλμ (ποταμός) ή (πρώην) Τασκουργκάν (αγγλικά: Khulm River ή Darya-i Khulm ή Kholm ή πρώην Tashkurgan River), δεν εκχύνεται - ρέει πλέον προς Αμού Ντάρια (ποταμός) 
** Κουντούζ (ποταμός) ή Σουρχάμπ (ποταμός) (αγγλικά: Kunduz ή Surkhab)
*** Xαναμπάντ (ποταμός)
*** Ανταράμπ (ποταμός) (σήμερα χείμαρρος ή μεγάλο ρεύμα) 
*** Μπαμιγιάν (ποταμός)
** Κόκτσα (ποταμός)
*** Αντζουμάν (ποταμός) (σήμερα χείμαρρος ή μεγάλο ρεύμα)
** Παντζ (ποταμός) ή Πυάντζ
*** Ακσού (ποταμός) ή Μπαρτάνγκ (ποταμός)
*** Παμίρ (ποταμός)
*** Ουακχάν (ποταμός) ή Αμπ-ι-Ουαχάν

## Παραπομπές



Κατηγορία:Κατάλογοι
Μενέξενος (διάλογος)

Ο **Μενέξενος** είναι διάλογος του Πλάτωνα που ωστόσο το μεγαλύτερο μέρος του  (236d - 249d) και ο επίλoγός του (249c) είναι μονόλογος. Τα πρόσωπα του διαλόγου είναι ο Σωκράτης και ο Μενέξενος, που δεν πρέπει να συγχέεται με τον γιο του Σωκράτη, που προσδιορίζεται ως γιος του Δημοφώντα σε ένα άλλο πλατωνικό διάλογο, τον [Λύσιν 207b], αλλά και συμμετέχοντα στον Φαίδρο. Η συγγραφή του πρέπει να τοποθετηθεί μετά το έτος 386 π.Χ., διότι, όπως φαίνεται από τον οικείο διάλογο, προϋποθέτει την «βασιλέως ειρήνη», την Ανταλκίδεια ειρήνη [[245e].](https://el.wikipedia.org/wiki/s:%CE%9C%CE%B5%CE%BD%CE%AD%CE%BE%CE%B5%CE%BD%CE%BF%CF%82)

## Ιστορικό
Ο Πλάτων στο διάλογο αυτό δίνει το σχήμα ενός «Επιταφίου λόγου» που άκουσε κάποτε από τον Σωκράτη να τον συντάσσει η Ασπασία ως ρητορική άσκηση με τη μέθοδο του αυτοσχεδιασμού και της  συγκόλλησης υπολειμμάτων από τον «Επιτάφιο λόγο» του Περικλή.

## Περίφραση υψηγορίας
Ο Λογγίνος  στο έργο του *[[Περί ύψους]]* συμπεριέλαβε το παρακάτω απόσπασμα ως περίφραση που δημιουργεί Υψηγορία: «Ονόμασε λοιπόν τον θάνατο δρόμο του πεπρωμένου και τις καθιερωμένες προσφορές δημόσιο ξεπροβόδισμα από την πατρίδα».

## Παραπομπές


## Βιβλιογραφία

*Αθανασάτος, Κωνσταντίνος, *Πλάτων: Μενέξενος*, εκδ. Δαίδαλος Ι. Ζαχαρόπουλος ISBN 960-352029-X
*Clavaud, Robert, *Le Ménexène de Platon et la rhétorique de son temps*.  Paris: Les Belles Lettres, 1980.
*Kahn, Charles H. “Plato’s Funeral Oration: The Motive of the Menexenus.” *Classical Philology* 58 (1963) 220-34.
*Loewenclau, Ilse von. *Der Platonische Menexenos.*  Stuttgart: W. Kohlhammer Verlag, 1961.
*Loraux, Nicole. *The Invention of Athens: The Funeral Oration in the Classical City*. Translated by Alan Sheridan.  Cambridge, MA: Harvard University Press, 1986.
*Scholl, Nikolaus. *Der Platonische Menexenos*.  Rome: Edizioni de storia e letteratura, 1959.
*Tsitsiridis, Stavros, *Platons Menexenos. Einleitung, Text und Kommentar*, (Beiträge zur Altertumskunde 107) Stuttgart/Leipzig 1998. ISBN 3-519-07656-X.

Κατηγορία:Πλατωνικοί διάλογοι
Κατηγορία:Επιτάφιοι λόγοι
Κατηγορία:Βιβλία φιλοσοφίας
Αρμενικό Βασίλειο της Κιλικίας

Το **Αρμενικό Βασίλειο της Κιλικίας**, γνωστό επίσης ως Κιλικιανή Αρμενία, Βασίλειο της Κιλικιανής Αρμενίας ή Νέα Αρμενία, ήταν ανεξάρτητο βασίλειο που σχηματίστηκε την Ύστερη Μεσαιωνική Περίοδο από Αρμένιους πρόσφυγες που εκδιώχθηκαν κατά την σελτζουκική εισβολή στην Αρμενία. Ευρισκόμενη εκτός του Αρμενικού Οροπεδίου σε χώρο διαφορετικό από αυτόν του Αρμενικού Βασιλείου της Αρχαιότητας,  είχε έδρα την περιοχή της Κιλικίας βορειοδυτικά του κόλπου της Αλεξανδρέττας, στη σημερινή νότια Τουρκία.

Το βασίλειο είχε τις καταβολές του στο πριγκηπάτο που ιδρύθηκε το (1080) από τη δυναστεία των Ρουπενιδών, θεωρούμενη ως παρακλάδι της μεγαλύτερης οικογένειας των Μπαγρατιδών, η οποία με έδρα το Ανί σε διάφορες περιόδους κατείχε τους θρόνους της Αρμενίας και της Γεωργίας. Πρωτεύουσά του ήταν αρχικώς η Ταρσός και αργότερα η Σις. Πρώτος πρίγκιπας ήταν ο Ρουπέν Α΄ συγγενής του τελευταίου βασιλιά της οικογένειας των Μπαγρατιδών της Αρμενίας του Ανί Γκαζίκ Β', ο οποίος είχε δολοφονηθεί στην Καισάρεια της Καππαδοκίας έναν χρόνο νωρίτερα (1079) από Ορθόδοξους Βυζαντινούς λόγω θρησκευτικών διαφορών.

Έναν αιώνα αργότερα, λόγω των μεγάλων υπηρεσιών που είχε προσφέρει το πριγκιπάτο στους Σταυροφόρους και τον χριστιανισμό, προήχθη σε βασίλειο με την σύμφωνη γνώμη των Σταυροφόρων και των Βυζαντινών: ο πρίγκιπας Λέων Β΄ της Αρμενίας δισεγγονός του Ρουπέν Α' ορκίστηκε βασιλιάς της Αρμενικής Κιλικίας με το όνομα **Λέων Α**' (1199). Ο Λέων Α΄ απεβίωσε χωρίς γιους, γι'αυτό το βασίλειο πέρασε στην μικρότερη κόρη του Ισαβέλλα, η οποία, προκειμένου να διατηρηθεί η δυναστεία του Ρουπέν, υποχρεώθηκε να παντρευτεί στον τελευταίο της γάμο τον μακρινό της εξάδελφο Χετούμ Α' ιδρυτή του κλάδου των Χετουμιδών της δυναστείας των Μπαγρατιδών της Κιλικιακής Αρμενίας, σύμμαχο των Μογγόλων προκειμένου να εξασφαλιστεί η ακεραιότητα του βασιλείου. Τελευταίος βασιλιάς των Χετουμιδών ήταν ο Λέων Δ΄ δισεγγονός του Χετούμ Α΄. Μετά τη δολοφονία του (1341) το Αρμενικό βασίλειο της Κιλικίας πέρασε στον από μητέρας εξάδελφό του Κωνσταντίνο B' από τον Οίκο των Λουζινιάν, ο οποίος εξασθένησε τόσο πολύ το βασίλειο, που προκάλεσε γρήγορα την πτώση του. Τελευταίος βασιλιάς της Αρμενικής Κιλικίας ήταν ο Λέων Ε΄ από τον Οίκο των Πουατιέ-Λουζινιάν, που ηττήθηκε και ανατράπηκε από τους Μαμελούκους της Αιγύπτου (1375). Μετά από αυτόν η περιοχή της Κιλικίας πέρασε μόνιμα στα χέρια των μουσουλμάνων.

Το Αρμενικό Βασίλειο της Κιλικίας ήταν ισχυρός σύμμαχος των Ευρωπαίων Σταυροφόρων και έβλεπε τον εαυτό του ως στήριγμα της Χριστιανοσύνης στην Ανατολή. Επίσης χρησίμευσε ως λίκνο του αρμενικού εθνικισμού και διατήρησης της αρμενικής κουλτούρας, τα χρόνια που η καθαυτή Αρμενία ήταν υπό ξενική κατοχή.

## Παραπομπές


## Δείτε επίσης
* Κατάλογος μοναρχών του Αρμενικού βασιλείου της Κιλικίας

## Εξωτερικοί σύνδεσμοι
* 

Κατηγορία:Διάδοχα κράτη της Βυζαντινής Αυτοκρατορίας

Αρμενικη Κιλικια
Αρμενική Αποστολική Εκκλησία

[250px|μικρογραφία|Ο Ιερός Ναός Παναγίας Θεοτόκου στη [Θεσσαλονίκη]]
Η **Αρμενική Αποστολική Εκκλησία**  (Αρμένικα: Հայ Առաքելական Եկեղեցի, *Hay Aṙak’elakan Ekeġec’i*) αποτελεί την παλαιότερη παγκοσμίως εθνική εκκλησία, καθώς η Αρμενία ήταν το πρώτο έθνος που ασπάστηκε τον Χριστιανισμό ως επίσημη θρησκεία του. Είναι τμήμα των Ανατολίτικων Ορθοδόξων Εκκλησιών και αποτελεί μία από τις παλαιότερες χρονολογικά χριστιανικές κοινότητες. Η Αρμενία ήταν η πρώτη χώρα που υιοθέτησε τον Χριστιανισμό ως την επίσημη θρησκεία της στις αρχές του 4ου αιώνα (κατά παράδοση το 301), με την ίδρυση αυτή της Εκκλησίας. Η Εκκλησία υποστηρίζει ότι οι καταβολές της πηγάζουν από το αποστολικό έργο του Βαρθολομαίου και του Ιούδα Θαδδαίου κατά τον 1ο αιώνα και ότι αποτελεί πρώτο κέντρο του Χριστιανισμού. Προκαθήμενος της εκκλησίας είναι ο Καθολικός Πατριάρχης Απάντων των Αρμενίων.

Σε ορισμένες περιπτώσεις αναφέρεται ως **Γρηγοριανή Εκκλησία**, ωστόσο η ονομασία αυτή δεν προτιμάται από την ίδια την Εκκλησία, καθώς θεωρεί τους Απόστολους Βαρθολομαίο και Θαδδαίο ως τους ιδρυτές της, ενώ τον Άγιο Γρηγόριο τον Φωτιστή ως τον πρώτο της επίσημο προκαθήμενο.

## Σημειώσεις

## Παραπομπές


## Εξωτερικοί σύνδεσμοι
*Armenian Church Mother See of Holy Etchmiadzin website
*Official site of the Armenian Catholicosate of Cilicia 
*Armenian Patriarchate of Jerusalem 
*Μητρόπολη Ορθοδόξων Αρμενίων Ελλάδος
*[The Armenian Apostolic Church - 1700 years of Christianity in Armenia](https://w012.wordpress.com/church/ )

*
Κατηγορία:Ανατολίτικη Ορθοδοξία
Κατηγορία:Εθνικές Εκκλησίες
Κατηγορία:Ανατολίτικες Ορθόδοξες Εκκλησίες
Ετσμιατζίν

Το **Βαγαρσαπάτ** (Αρμενικά: Վաղարշապատ), γνωστό και ως ***Ετσμιατζίν*** (Αρμενικά: Էջմիածին) είναι η τέταρτη σε μέγεθος πόλη της Αρμενίας και το πνευματικό κέντρο των απανταχού Αρμενίων, καθώς αποτελεί την έδρα του Καθολικού (Πατριάρχη) Καρεκίν Β΄, επικεφαλής της Αρμενικής Αποστολικής Ορθόδοξης Εκκλησίας. Αποτελεί την πιο πυκνοκατοικημένη πόλη της επαρχίας Αρμαβίρ, περίπου 18 χλμ. δυτικά του Ερεβάν και μόλις 10 χλμ. βόρεια των τουρκοαρμενικών συνόρων. Η απογραφή του 2011 υπολόγισε τους κατοίκους της σε 46.540.

## Νεώτερη Ιστορία

Η Αρμενία απόλαυσε μια σύντομη περίοδο ανεξαρτησίας μεταξύ 1918 και 1920 προτού γίνει μέρος της Σοβιετικής Ένωσης. Το 1925, το νέο σχέδιο ανοικοδόμησης της σύγχρονης πόλης εισήχθη από τον αρχιτέκτονα Αλεξάντερ Ταμανιάν και ολοκληρώθηκε μεταξύ 1939 και 1943. Το 1945, η πόλη Βαγκαρσαπάτ μετονομάστηκε επίσημα σε Ετσμιατζίν από τη σοβιετική κυβέρνηση.
Κατά τη διάρκεια των δεκαετιών του 1950 και του 1960, η πόλη γνώρισε ένα τεράστιο κύμα κατασκευών, συμπεριλαμβανομένων κτιρίων κατοικιών και βιομηχανικών εγκαταστάσεων. Μέχρι το τέλος της δεκαετίας του 1960, τα ιστορικά μνημεία της πόλης, συμπεριλαμβανομένου του θρησκευτικού συγκροτήματος της Μητέρας Έδρας του Αγίου Ετσμιατζίν, της Εκκλησίας της Αγίας Χριψίμης, της Εκκλησίας του Αγίου Γκαγιανέ και της γύρω περιοχής του καθεδρικού ναού Ζβαρτνότς, ανακαινίστηκαν πλήρως.
Μετά την ανεξαρτησία της Αρμενίας, και πιο συγκεκριμένα το 1995, η πόλη μετονομάστηκε επίσημα σε Βαγαρσαπάτ. Ωστόσο, η πόλη εξακολουθεί να είναι ευρέως γνωστή ακόμη και σήμερα ως Ετσμιατζίν.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αρμενίας
Αλεξανδρέττα

Η **Αλεξανδρέττα** (, Ισκεντερούν, , *Αλ-Ισκανταρούν*), είναι πόλη της επαρχίας της Αντιόχειας στη μεσογειακή ακτή της Τουρκίας. Είναι το βασικό λιμάνι της περιοχής και σύμφωνα με την απογραφή του 2012 έχει 184.833 κατοίκους. Ήταν μια από τις πόλεις που ιδρύθηκαν από τον Μέγα Αλέξανδρο και το αρχαίο της όνομα ήταν Ἀλεξανδρέττα κατ᾽ ήσσον προς διαφοροποίηση από την Αλεξάνδρεια της Αιγύπτου. Μετά την κατάκτησή της από τους Άραβες τον 7ο αιώνα πήρε το όνομα αλ-Ισκανταρούν (Ισκάνταρ είναι στα περσικά ο Αλέξανδρος) και αποκαλούνταν από τους δυτικούς προσκυνητές και σταυροφόρους το υποκοριστικό Αλεξανδρέττα. Με τη συνθήκη της Άγκυρας το 1921, το σαντζάκι της Αλεξανδρέττας προσαρτήθηκε στο γαλλικό προτεκτοράτο της Συρίας. Αργότερα, το 1939, προσαρτήθηκε στην Τουρκία μετά από δημοψήφισμα, το οποίο αμφισβητείται έως και σήμερα από τη Συριακή Δημοκρατία.

## Παραπομπές


## Εξωτερικοί σύνδεσμοι
*Χάρτης της Οθωμανικής Αυτοκρατορίας που περιέχει την περιοχή Αλεξανδρέττας, 1921. Bureau Topographique de A.F.L., "Alep," online in Digital Library for International Research Archive, Item #15906, http://www.dlir.org/archive/items/show/15906  (accessed September 7, 2017.
*Χάρτης της Οθωμανικής Αυτοκρατορίας που περιέχει την περιοχή Αλεξανδρέττας, 1915. Maunsell, F. R., "Eastern Turkey in Asia : Sheet 28 - Alexandretta," online in Digital Library for International Research Archive, Item #15899, http://www.dlir.org/archive/items/show/15899  (accessed September 7, 2017).

Κατηγορία:Επαρχία του Χατάι
Κατηγορία:Ασιατικές πόλεις της Τουρκίας

Κατηγορία:Πόλεις που ίδρυσε ο Μέγας Αλέξανδρος
Αθανάσιος Πέπας

Ο **Αθανάσιος Πέπας ή Πέππας** ήταν Έλληνας στρατιωτικός και πολιτικός.

Εισήλθε στην σχολή Ευελπίδων το 1918 και μετά από 20αετή υπηρεσία αποστρατεύτηκε με τον βαθμό του Ταγματάρχη.

Αμέσως με την αποστράτευση του διορίσθηκε από την κυβέρνηση Μεταξά τον Απρίλιο του 1937 νομάρχης Αχαΐας αντικαθιστώντας τον Χ. Γιώτη και ήταν από τους μακροβιότερους νομάρχες Αχαΐας. Δεχόταν καθημερινά στο γραφείο του πολίτες κι άκουγε τα αιτήματα τους , μάλιστα είχε δώσει εντολή όλοι οι υπάλληλοι της νομαρχίας να σηκώνονται όρθιοι όταν εισέρχεται πολίτης όπως έκανε και ο ίδιος, αναφέρεται ότι ήταν πολύ δίκαιος στις απόφασις του. Κατά την θητεία του στην νομαρχία Αχαΐας κηρύχθηκε ο Β' παγκόσμιος πόλεμος, έγινε ο βομβαρδισμός της Πάτρας, το πρωί τις 28 Οκτωβρίου 1940, και η παράδοση της πόλης στα Γερμανικά στρατεύματα το 1941.

Στις 26 Απριλίου 1941 η Γερμανική μεραρχία "Αδόλφος Χίτλερ" που βρισκόταν στην Ναύπακτο έστειλε στο στρατηγείο της Πάτρας τελεσίγραφο που ζητούσε να της κάνουν γνωστό ποια θα ήταν η στάση τους , περίμεναν απάντηση σε μία ώρα αλλιώς η πόλη θα βομβαρδιζόταν.  Σε ολιγόλεπτη σύσκεψη μεταξύ του Πέπα του δημάρχου του ναυτικού διοικητή του στρατηγού και του αστυνομικού διευθυντή αποφασίστηκε η παράδοση της πόλης. Τον Μάιο του 1941 αντικαταστάθηκε από την κατοχική κυβέρνηση Τσολάκογλου με τον Άλκη Μπασιλάρη.

## Παραπομπές


Κατηγορία:Νομάρχες Αχαΐας
Κατηγορία:Έλληνες αξιωματικοί του Στρατού Ξηράς
Πολυζώης Οικονομίδης

Ο **Πολυζώης Οικονομίδης** του Παναγιώτη (1895 - 1993) ήταν Έλληνας δικηγόρος και πολιτικός από το χωριό Κούτελη της Αχαΐας.

## Σταδιοδρομία
Είχε διορισθεί νομάρχης Σάμου και δύο φορές νομάρχης Αχαΐας το 1943 και το 1945. Ο διορισμός του την δεύτερη φορά είχε προκαλέσει δυσαρέσκεια επειδή το 1943 είχε διορισθεί νομάρχης από τις δυνάμεις κατοχής και θεωρούνταν όργανο των κατακτητών. Ήταν υποψήφιος σε βουλευτικές εκλογικές αναμετρήσεις με τον Ελληνικό συναγερμό, είχε εκλεγεί βουλευτής Αχαΐας στην Δ' Αναθεωρητική Bουλή το 1946. Επανεξελέγη βουλευτής Αχαΐας το 1956 και το 1958 με την ΕΡΕ. Είχε επίσης εκλεγεί βουλευτής Καλαβρύτων με τον Ελληνικό Συναγερμό το 1952. 

Πέθανε σε ηλικία 98 ετών το 1993.
## Παραπομπές


Κατηγορία:Νομάρχες Αχαΐας
Κατηγορία:Βουλευτές Αχαΐας
Κατηγορία:Βουλευτές Καλαβρύτων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Νομάρχες Σάμου
Μαρκ Αντριέ

Ο **Μαρκ Αντριέ**, γεννημένος στις 9 Σεπτεμβρίου 1966 στο Μονμπελιάρ, είναι παλαίμαχος Γάλλος ποδοσφαιριστής. Αγωνιζόταν στην θέση του αμυντικού μέσου για τις ΡΚ Στρασμπούρ και ΦΚ Μυλούζ, μεταξύ άλλων.

## Βιογραφία
Το ταλέντο του Μαρκ Αντριέ ανακαλύφτηκε από την ΡΚ Στρασμπούρ σε ηλικία 17 ετών κι ενώ αγωνιζόταν στο Μονμπελιάρ. Πραγματοποίησε το επαγγελματικό του ντεμπούτο λίγο περισσότερο από έναν χρόνο αργότερα. 

Έπειτα από 5 χρόνια στην Ρασίνγκ, αποφάσισε να ενταχθεί στην ΦΚ Μυλούζ στη διάρκεια του 1989, όπου και παρέμεινε τέσσερα χρόνια. Ολοκλήρωσε την αγωνιστική του καριέρα στον γαλλικό νότο, με τα χρώματα της ΑΣ Κάννες και αποχώρησε από την ενεργό δράση έναν χρόνο αργότερα, λόγω επαναλαμβανόμενων τραυματισμών.

## Τίτλοι
* **[[Λιγκ 2|Πρωταθλητής Γαλλίας στην Ντιβιζιόν 2]]** το 1988 με την ΡΚ Στρασμπούρ.

## Εξωτερικός Σύνδεσμος
* Στατιστικά του Μαρκ Αντριέ

Κατηγορία:Γάλλοι ποδοσφαιριστές
Κατηγορία:Ποδοσφαιριστές ΡΚ Στρασμπούρ
Κατηγορία:Ποδοσφαιριστές ΦΚ Μυλούζ
Κατηγορία:Ποδοσφαιριστές ΑΣ Κάννες
Κατηγορία:Μέσοι ποδοσφαιριστές
Μαθητιάδα

thumb|right|200px|'''Μαθητιάδα'''
**Μαθητιάδα** είναι η μεγάλη αθλητική και πολιτιστική γιορτή της ελληνικής μαθητιώσας νεολαίας απανταχού της γης, η οποία συγκεντρώνει κάθε δύο χρόνια το μήνα Μάιο στην Πρώτη Σερρών και στην ευρύτερη περιοχή 1.200 μαθητές γυμνασίων από όλους τους νομούς της Ελλάδας και ομογενείς από περισσότερες από 40 χώρες σε όλο τον κόσμο και διεξάγεται με την υποστήριξη εκατοντάδων εθελοντών.
 
Για 6 μέρες κάθε Μάιο οι Έλληνες μαθητές από όλο τον κόσμο συμμετέχουν στα 34 Ολυμπιακά Αθλήματα (138 τελικοί αγωνισμάτων) και σε δεκάδες πολιτιστικές, περιβαλλοντικές και επιστημονικές δράσεις. Στις δράσεις της Μαθητιάδας περιλαμβάνονται επίσης και οι δράσεις του Παραολυμπιακού Πάρκου με επίδειξη και συμμετοχή στα σχετικά παραολυμπιακά αγωνίσματα για τη βιωματική κατανόηση της ζωής των ατόμων με αναπηρία. Τέλος, υπάρχουν και αθλητικές δράσεις κοινού, όπου μπορούν οι επισκέπτες να γνωρίσουν τα διάφορα αθλήματα συμμετέχοντας σε αυτά.

## Εξωτερικοί σύνδεσμοι
* Επίσημη ιστοσελίδα 

Κατηγορία:Ελληνικός πολιτισμός
Οχοζίας του Ισραήλ

Ο **Οχοζίας του Ισραήλ**, ή **Οχοζίας του Αχαάβ**, προς διάκριση του Οχοζία του Ιούδα, είναι βιβλικό πρόσωπο που αναφέρεται στην Παλαιά Διαθήκη, Βασιλεύς του (βορείου) Βασιλείου του Ισραήλ.

Ο Οχοζίας ήταν βασιλιάς του Ισραήλ, γιος του Βασιλέως Αχαάβ και της Ιεζάβελ που φέρεται να έζησε την περίοδο 870 π.Χ. μέχρι το 852 π.Χ. και να βασίλευσε περί το 853 π.Χ. - 852 π.Χ. (σύμφωνα με μελετητές). Αναλαμβάνοντας Βασιλεύς συμμάχησε με τον Ιωσαφάτ του Βασιλείου του Ιούδα προκειμένου ν΄ αναπτύξει το εμπόριο από την Ερυθρά Θάλασσα, που ποτέ όμως δεν καρποφόρησε. Σύμφωνα με τη Γραφή (Β΄ Βασιλέων 3:5-7) στη διάρκεια της βασιλείας του, οι Μωαβίτες φέρονται να επαναστάτησαν ενάντια στην εξουσία του και να απέκτησαν την ανεξαρτησία τους. Το γεγονός αυτό διασταυρώθηκε ιστορικά από σχετική αναφορά που φέρεται στη Μωαβιτική στήλη. Σε ένα ατύχημα που είχε υποστεί από πτώση του, αναζήτησε τη βοήθεια και συμβουλή από θεό των Φιλισταίων στη πόλη Ακκαρών της Πεντάπολης των Φιλισταίων, ενώ αγγελιαφόροι του που αναζήτησαν τον Προφήτη Ηλία του μετέφεραν μήνυμα ότι δεν πρόκειται να βρει θεραπεία από την κρίση του Θεού για την ειδωλολατρία του. Χρειάστηκαν τότε τρία στρατιωτικά αποσπάσματα για να προσέλθει ο Ηλίας μπροστά στον Βασιλέα. Τίποτε όμως δεν άλλαξε την καταδίκη όπου λίγο μετά επήλθε το τέλος. Στο θρόνο τον διαδέχθηκε ο Ιωράμ (του Ισραήλ).

Ο Οχοζίας του Αχαάβ αναφέρεται στα κανονικά βιβλία Α' Βασιλέων (22:51) και Β' Βασιλέων (1:18, 3:5-7). Ειδικότερα στο Α' Βασιλέων κεφ.9 και 10 αναφέρεται μεγάλο ναυάγιο.

## Παραπομπές


## Πηγές
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.268.

## Βιβλιογραφία
*  Edwin Thiele, "Οι μυστηριώδεις αριθμοί των Εβραίων Βασιλέων" , (1η έκδοση? Νέα Υόρκη:. Macmillan, 1951? 2d ed? Γκραντ Ράπιντς:. Eerdmans, 1965? 3rd ed? Γκραντ Ράπιντς:. Zondervan / Kregel, 1983). ISBN 0-8254-3825-Χ , 9780825438257

## Εξωτερικοί σύνδεσμοι
*''Εβραϊκή εγκυκλοπαίδεια'': Οχοζίας, ο βασιλιάς του Ισραήλ

Κατηγορία:Πρόσωπα της Παλαιάς Διαθήκης
Κατηγορία:Βασιλείς του αρχαίου Ισραήλ
Λούντβιχ Ρεξ

Ο **Λούντβιχ Ρεξ** (γερμανικά: *Ludwig Rex*, 1 Ιανουαρίου 1888 - 29 Σεπτεμβρίου 1979) ήταν Γερμανός ηθοποιός της βουβής εποχής. Εμφανίστηκε σε 55 ταινίες μεταξύ του 1918 και του 1927.

Γεννήθηκε στο Βερολίνο της Γερμανίας, ενώ απεβίωσε στο Λονδίνο της Αγγλίας.

## Επιλεγμένη φιλμογραφία
* *[[Το Εργαστήριο του Δρ. Καλιγκάρι|Das Cabinet des Dr. Caligari]]* (1920)
* *[[John Hopkins the Third|Die verschwundene Million]]* (1921)

## Παραπομπές


Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί βωβών ταινιών
Ορόντης

Το όνομα **Ορόντης** μπορεί να αναφέρεται:

## Βασιλείς
*Ορόντης Α΄ της Παρθίας, βασιλιάς της Παρθίας, (90 π.Χ. - 80 π.Χ.)
*Ορόντης Β΄ της Παρθίας, βασιλιάς της Παρθίας, (57 π.Χ. - 37 π.Χ.)
*Ορόντης Γ΄ της Παρθίας, βασιλιάς της Παρθίας, (4 μ.Χ. - 6 μ.Χ.)

## Άλλες χρήσεις
*Ορόντης ποταμός.
Τουτούς

Ο **Αμπού Σάιντ Τατζ αντ-Ντάουλα Τουτούς Α΄** (αραβικά: أبو سعيد تاج الدولة تتش السلجوقي) (... - 1095) ήταν Σελτζούκος εμίρης της Δαμασκού από το 1079 έως το 1095 μ.Χ. Διαδέχθηκε τον Αμπαάκ αλ-Χουαρίζμι. Πήρε τον έλεγχο της Συρίας το 1085 από τον αδελφό του, τον σουλτάνο των Μεγάλων Σελτζούκων Μαλίκ Σαχ Α΄, αλλά τον έχασε το 1086, για να τον ξαναπάρει το 1094. Μετά το θάνατό του το 1095, ο γιος του Ραντβάν, ούτε είκοσι ετών ακόμα, διεκδίκησε τη Συρία για λογαριασμό του, μη διστάζοντας να στραγγαλίσει τους δύο νεότερους αδελφούς του, ώστε να μη διεκδικήσουν κάποτε την εξουσία. Ένας τρίτος νεότερος αδελφός, ο Ντουκάκ, ο οποίος αρχικώς είχε κληρονομήσει φέουδο στη Τζεζίρα (Μεσοποταμία), σώθηκε σκάζοντάς το κυριολεκτικώς την ύστατη στιγμή από το φρούριο στο Χαλέπι όπου κατοικούσε μαζί με τον Ραντβάν, και από τότε το μίσος μεταξύ των δύο αδελφών παρέμενε άσβεστο. Ο Ντουκάκ επαναστάτησε και πήρε τον έλεγχο της Δαμασκού, με αποτέλεσμα την περιδίνηση της Συρίας στο χάος και την αναρχία, μετατρεπόμενη σε πεδίο ξεκαθαρίσματος λογαριασμών των δύο αδελφών.

Κατηγορία:Σελτζούκοι Τούρκοι
Κατηγορία:Μεσαιωνική Συρία
Μαλαχίας

Με το όνομα **Μαλαχίας** φέρονται τα ακόλουθα θρησκευτικά και ιστορικά πρόσωπα:
* Ο Προφήτης Μαλαχίας
* Ο Άγιος Μαλαχίας
* Ο Μαλαχίας Α' της Ιρλανδίας (Βασιλεύς της Ιρλανδίας)
* Ο Μαλαχίας Β' της Ιρλανδίας (Βασιλεύς της Ιρλανδίας)
* Το Βιβλίο του Μαλαχία
* Ιωάννης Μαλαχίας, πρόεδρος της Ελευθέρας Πολιτείας Ικαρίας
Ντέιρ αλ-Ζορ

thumb|250px|Άποψη της πόλης
Η **Ντέιρ αλ-Ζορ** (αραβικά: دير الزور) είναι η μεγαλύτερη πόλη στην ανατολική Συρία και πρωτεύουσα του συριακού κυβερνείου Ντέιρ αλ-Ζορ. Σύμφωνα με την απογραφή του 2011 είναι η 6η μεγαλύτερη πόλη στη χώρα, με 211.857 κατοίκους. Απέχει 450 χιλιόμετρα από τη Δαμασκό και βρίσκεται στις όχθες του Ευφράτη.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Συρίας